Henricus Schliemann
Henricus Schliemann (Theodisce: Heinrich Schliemann ; natus Neubukow in oppido 6 Ianuarii 1822 ; obiit Neapoli 26 Decembris 1890) fuit archaeologus Germanicus. Schliemann negotiis gerendis magnam pecuniam acquisivit. Anno 1863 a mercatura destitit quia loca inspicere volebat quorum in poematis Homeri mentio facta est. Anno 1869 edixit sibi persuasum esse Troiam illam loco collis nomine Hissarlik in Asia Minore sitam esse. Quae hypothesis confirmata est effossionibus per quosdam annos 1870–1873, 1878–1879, 1882–1883 et 1889–1890 perfectis. Schliemann etiam perfecit effossiones Mycenis (anno 1876), Ithacae (anno 1878), Orchomeni (annis 1880–1881), Tirynthe (annis 1884–1885).